C 257/48
DA
Den Europæiske Unions Tidende
4.7.2022
Sag anlagt den 19. maj 2022 — PB mod SRB (Sag T-293/22) (2022/C 257/62) Processprog: fransk Parter Sagsøger: PB (ved advokat N. de Montigny) Sagsøgt: Den Fælles Afviklingsinstans (SRB) Sagsøgerens påstande — Afgørelse truffet den 16. juli 2021 af SRB’s formand om ikke at genindplacere sagsøgeren i forbindelse med indplaceringsproceduren i 2021 annulleres. — Om nødvendigt annulleres SRB’s afgørelse af 14. februar 2022 om afslag på den klage, som sagsøgeren indgav den 15. oktober 2021, over afgørelsen om ikke genindplacere ham. — SRB tilpligtes at betale sagsomkostningerne.
Søgsmålsgrunde og væsentligste argumenter Til støtte for søgsmålet har sagsøgeren fremsat syv anbringender. 1.
Første anbringende vedrører tilsidesættelse af de processuelle regler, der finder anvendelse på indplaceringsproceduren, således som denne er fastsat i artikel 5 i de almindelige gennemførelsesbestemmelser til artikel 54 i ansættelsesvilkårene for de øvrige ansatte i Den Europæiske Union (herefter »de almindelige gennemførelsesbestemmelser«). 2.
Andet anbringende vedrører en fejlagtig analyse af de almindelige gennemførelsesbestemmelsers artikel 4 og en fejlagtig vurdering af ansvarsniveauer i forhold til en stilling og ikke i forhold til en lønklasse. 3.
Tredje anbringende vedrører tilsidesættelse af forretningsordenen for det blandede indplaceringsudvalg og af forpligtelsen til at udfærdige en rapport om hver enkelt bedømmelsesrunde. 4.
Fjerde anbringende vedrører tilsidesættelse af retten til aktindsigt og tilsidesættelse af gennemsigtighedsprincippet, princippet om forudsigelighed og retssikkerhedsprincippet samt den omstændighed, at der i det mindste forelå objektiv partiskhed som følge af manglen på information på flere trin i proceduren. 5.
Femte anbringende om tilsidesættelse af begrundelsespligten og fejl i listen over bedømmelseselementer. 6.
Sjette anbringende om tilsidesættelse af bilag II til de almindelige gennemførelsesbestemmelser og af det fastsatte gennemsnitlige mål. 7.
Syvende anbringende om anlæggelse af et åbenbart urigtigt skøn for så vidt angår sagsøgerens situation, fortjenester og anciennitet i sammenligning med kollegerne inden for samme direktorat.
Sag anlagt den 20. maj 2022 — Crush Series Publishing mod EUIPO — Mediaproduccion (The Crush Series) (Sag T-295/22) (2022/C 257/63) Stævningen er affattet på engelsk Parter Sagsøger: Crush Series Publishing s.r.o. (Prag, Den Tjekkiske Republik) (ved advokat D.-M. Belciu) Sagsøgt: Den Europæiske Unions Kontor for Intellektuel Ejendomsret (EUIPO) Den anden part i sagen for appelkammeret: Mediaproduccion SLU (Barcelona, Spanien)